Liisan päivä - Taivaannaula Liisan päivä - Taivaannaula
Liisan päivän (19.11.) aikaan vesien ja teiden on sanottu peittyvän nuoreen jäähän. Vajaan viikon päästä olevaan Kaisan päivään on vuorostaan yhdistetty jääkaljamalla olevat tiet. Vanha kansa puhuikin »Liisan liukkaista ja Kaisan kaljamista».
Jos maa jäätyy syksyllä syvään eikä enää sula ennen pysyvää lumipeitettä, maan sulaminen kestää keväällä pitkään. Perimätiedon mukaan tiedossa onkin huono leipävuosi, jos marraskuun lopulle ei osu enää suojasäitä.